text: Flere mister deres hjem her hos os 
  18 januar 2016 kl. 17.56
  Antallet af hjemløse stiger i Region Syddanmark.
  Den kolde luft bliver hængende over Danmark. DMI lover vintervejr så langt prognosen rækker. Specielt nætterne bliver isende kolde med tocifrede frostgrader. Kulden får de hjemløse til at søge mod byernes herberger, og der bliver flere hjemløse i Region Syddanmark.
  Sidste år blev der registreret 819 hjemløse i Regionen. I 2013 var der registreret 684 personer. Det fremgår af rapporten Hjemløshed i Danmark 2015 fra SFI, Det Nationale Forskningscenter for Velfærd.
  Særligt i Vejle er der kommet flere: I 2013 var der 64 registrerede hjemløse i byen, men i 2015 var det steget til 100.
  Selv om antallet af hjemløse er faldet i Esbjerg fra 144 i 2013 til 136 sidste år, så har byen relativt flest, nemlig 1,2 pr. hjemløse pr. 1000 indbyggere, mens Vejle har 0,9 pr. 1000 indbyggere. Kolding ligger noget lavere med 0,5 hjemløse pr. 1000 indbyggere. Gennemsnittet i Region Syddanmark er 0,7 hjemløse borgere pr. 1000 indbyggere.
  Antal hjemløse i Region Syddanmark
  Region Syddanmark2013: 6842015: 819Vejle2013: 642015: 100Esbjerg2013: 1442015:  136
  Se rapporten her:
  